text: Hjemløse inviteret til nytårskur
  06 januar 2016 kl. 08.58
  I Esbjerg er alle kommunens udsatte og hjemløse inviteret til nytårskur onsdag aften.
  De Hjemløses Venner i Esbjerg har inviteret alle kommunens hjemløse og udsatte til nytårskur i Musikhuset Esbjerg. Festen bliver skudt i gang med mad og drikke til alle gæsterne. Derefter er der underholdning ved Jacob Haugaard og musik ved Pensionistokestret og SvedTrafik. Det hele er ganske gratis.
  - Det er trist, at behovet for hjælp aldrig har været større, men når det skal være, er vi glade for at kunne støtte et arrangement, der giver mennesker, der ikke har det let i hverdagen, en god eftermiddag. Man bliver glad i låget af at kunne hjælpe på den måde, siger direktøren for Musikhuset i Esbjerg, Torben Seldrup, i en pressemeddelelse.
  Sidste år var der 250 udsatte og hjemløse med til nytårskuren, og De Hjemløses Venner forventer, at der kommer mindst ligeså mange i år.
  
  